钦定古今图书集成/理学汇编/文学典/第105卷 > 王懋明〈姚咨〉
## 钦定古今图书集成/理学汇编/文学典/第105卷 > 王懋明〈姚咨〉

按《列朝诗集》：懋明字仅初，长洲人。蚤岁英爽，读书经
目辄诵，裒撮旧闻，多所撰述，人称为“经笥。”为华学士
子潜所知，侨居锡山。华赠诗云：“达人能固穷，朝夕恒
晏如；愿言日相过，多闻时起予。”又云：“客子本大雅，主
人亦好文。饔飧以养贤，无劳事耕耘。”此足以观仅初
矣。同时有姚咨者，字舜咨，隐居锡山，教授乡里，与仅
初俱客于学士，日相倡和。时以子潜、仅初、舜咨及施
子羽为《锡山四友》。